Anexa nr. 2

la Hotărârea Guvernului

nr. din \_\_\_\_\_\_\_\_\_2022

**REGULAMENT**

**privind organizarea și funcționarea Centrului de Justiție Familială al Inspectoratului General al Poliției al Ministerului Afacerilor Interne**

**Capitolul I**

 **DISPOZIȚII GENERALE**

1. Regulamentul privind organizarea și funcționarea Centrului de Justiție Familială al Inspectoratului General al Poliției al Ministerului Afacerilor Interne *(în continuare – Regulament)* stabilește misiunea, funcțiile de bază, domeniile de activitate, atribuțiile, drepturile, precum și modul de organizare și funcționare al acestuia.
2. Centrul de Justiție Familială al Inspectoratului General al Poliției al Ministerului Afacerilor Interne *(în continuare – Centru)* reprezintă o subdiviziune specializată regional *(mun. Chișinău și raioanele Criuleni, Ialoveni, Anenii Noi, Strășeni, Orhei, Dubăsari și Hîncești)*, subordonată Inspectoratului General al Poliției al Ministerului Afacerilor Interne, fără personalitate juridică, cu sediul în mun. Chișinău, care în condițiile legii va asigura răspunsul prompt la cazurile de violență în familie și violenței sexuale *(în continuare – cazuri de violență)*.
3. Misiunea Centrului constă în asigurarea unui răspuns intersectorial prompt la cazurile de violență față de victimele violenței în familie și violenței sexuale *(în continuare – victimele violenței)* centrat pe traumă și necesitățile acestora, prin oferirea serviciilor urgente și integrate sub același acoperiș.
4. Centrul își desfășoară activitatea în conformitate cu principiile legalității, respectării drepturilor și libertăților fundamentale ale omului, imparțialității și nediscriminării, pentru asigurarea intervențiilor centrate pe necesitățile și trauma victimei violenței în situație de criză, abordării intersectoriale și multidisciplinare a cazurilor, accesibilității și disponibilității serviciilor speciale.
5. Finanțarea și asigurarea tehnico-materială a activități Centrului se efectuează din contul și în limitele alocațiilor aprobate anual în bugetul de stat pentru anul corespunzător și din alte surse neinterzise de lege.

**Capitolul II**

**ORGANIZAREA ȘI FUNCȚIONAREA CENTRULUI**

**Secțiunea a 1-a**

**Misiunea, atribuțiile și drepturile Centrului**

1. În vederea realizării misiunii sale, Centrul exercită următoarele funcții de bază:
2. documentarea promptă și eficientă a cazului de violență, prin colectarea și prelevarea primelor probe pentru procesul contravențional/penal;
3. asigurarea protecției și siguranței imediate a victimelor, prin furnizarea serviciilor de asistență de urgență;
4. sporirea accesului victimelor violenței la servicii de sprijin, prin referirea acestora către serviciile abilitate conform necesităților identificate.
5. Reieșind din funcțiile de bază, Centrul are următoarele atribuții:
6. În vederea documentării prompte și eficiente a cazului de violență, prin colectarea și prelevarea primelor probe pentru procesul contravențional/penal:
7. primește, înregistrează sesizările cu privire la infracțiuni, contravenții sau alte cazuri de violență, precum și întreprinde măsurile necesare prevăzute de legislație pentru soluționarea lor;
8. creează condiții eficiente pentru efectuarea primelor acțiuni procesuale care nu suferă amânare și asigură aplicarea măsurilor de protecție pentru victime;
9. asigură desfășurarea audierilor victimelor/martori ai cazului de violență, în condiții speciale;
10. asigură desfășurarea examinării medicale și medico-legale;
11. asigurarea protecției și siguranței imediate a victimelor violenței, prin furnizarea serviciilor de asistență de urgență, inclusiv în scopul prevenirii letalității:
12. eliberarea ordinului de restricție de urgență în privința agresorului dacă, din circumstanțele stabilite, ca urmare a evaluării riscurilor, există o bănuială rezonabilă că au fost comise acte de violență și/sau persistă un pericol iminent de repetare/comitere a acțiunilor violente;
13. adresarea către autoritățile judecătorești pentru obținerea ordonanței de protecție, în situație de criză, în baza cererii depuse de victima violenței sau a sesizării de caz;
14. acordarea asistenței medicale prin efectuarea examenului fizic, evaluarea stării de sănătate fizică a victimei, cu oferirea după caz a serviciilor comprehensive: contracepția de urgență, inclusiv cu referire pentru profilaxia post-expunere la virusul imunodeficienței umane (HIV), profilaxia infecțiilor cu transmitere sexuală etc.;
15. informarea victimei despre dreptul ei de a beneficia de asistență juridică gratuită;
16. însoțirea victimei în cadrul procedurilor legale la instituțiile unde urmează să se prezinte pentru diferite acțiuni procesuale.
17. sporirea accesului victimelor violenței la servicii de sprijin, prin referirea acestora către serviciile competente conform necesităților identificate:
18. organizarea plasamentului victimei violenței, cu consimțământul acesteia, în cazul în care revenirea acesteia la domiciliu prezintă un pericol pentru ea și membrilor de familie;
19. solicitarea serviciului de asistență medicală urgentă prespitalicească „112” în caz de urgență în sănătate sau alte stări ce nu admit amânarea acordării asistenței medicale;
20. facilitarea accesului victimei la servicii de suport, publice și private (centre de plasament, centre de zi, direcții teritoriale de asistență socială, etc.) conform necesităților identificate;
21. asigurarea accesului victimei la servicii de consiliere psihologică, prestate de instituții publice sau private, organizații neguvernamentale.
22. În executarea atribuțiilor care îi revin, Centrul are următoarele drepturi:
23. să solicite și să primească, în modul stabilit de lege, de la persoanele fizice, persoanele juridice publice și private date necesare pentru îndeplinirea atribuțiilor funcționale;
24. să creeze, să dețină și să gestioneze baze de date oficiale/platforme destinate pentru monitorizarea cazului de violență, în condițiile legii;
25. să prelucreze datele cu caracter personal, în condițiile legii;
26. să dețină, să stocheze, să folosească și să prelucreze date proprii în vederea exercitării atribuțiilor de serviciu;
27. să convoace și să participe la grupuri de lucru, conferințe, seminare, mese rotunde și alte activități, organizate în domeniul de competență a Centrului, atât pe plan național cât și internațional;
28. să asigure prestarea serviciilor specializate victimelor violenței, inclusiv prin contractare sau cooperare pe plan național sau internațional conform procedurii stabilite de legislație;
29. să desfășoare programe de protecție după tehnici și metode elaborate în cadrul Centrului, în limitele prevederilor actelor normative relevante;
30. să participe la elaborarea și avizarea proiectelor actelor normative și documentelor de politici publice pe domeniul de competență;
31. să antreneze reprezentanți autorităților, instituțiilor publice, autorităților publice și societății civile în procesul de elaborare a actelor normative administrative în domeniul de competență a Centrului;
32. să utilizeze asistență externă întru realizarea misiunii cu succes;
33. să colaboreze, în limitele competenței funcționale, cu serviciile similare din alte țări, autoritățile și instituțiile publice, precum și cu asociațiile obștești cu atribuții în domeniu;
34. să inițieze și să desfășoare anchete de serviciu, în limitele competenței funcționale;
35. să exercite și alte drepturi prevăzute în legislație.

**Secțiunea a 2-a**

**Resurse umane și managementul Centrului**

1. Structura organizatorică și efectivul-limită al Centrului se aprobă de ministrul afacerilor interne la propunerea șefului Inspectoratului General al Poliției.
2. Serviciile de asistență specializată în cadrul Centrului sunt acordate de către specialiștii angajați - polițiști, precum și de specialiști desemnați.
3. Specialiști desemnați sunt: procurorii, avocați, juriști, medicii, medicii legiști, psihologii, asistenții sociali, alți specialiști, care în conformitate cu atribuțiile funcționale sunt abilitați să activeze în cadrul Centrului, pentru examinarea promptă și preliminară a cazurilor de violență.
4. Fiecare angajat/specialist desemnat al Centrului urmează a avea calificarea, competența, experiența și calitățile prevăzute în fișa postului.
5. Centrul este condus de director, numit și eliberat din funcție prin ordinul șefului Inspectoratului General al Poliției.
6. Directorul Centrului exercită următoarele atribuții:
7. conduce, coordonează și controlează activitatea Centrului conform competenței, evaluează riscurile aferente obiectivelor acestuia și este responsabil de îndeplinirea atribuțiilor ce îi revin;
8. asigură executarea ordinelor conducătorilor ierarhic superiori, reieșind din domeniile de activitate ale Centrului;
9. asigură executarea acțiunilor atribuite Centrului prin Planul anual de activitate al Inspectoratului General al Poliției;
10. reprezintă Centrul în relațiile cu celelalte unități ale Poliției, instituții și organizații din țară și străinătate, în limitele competențelor stabilite;
11. determină obiectivele și direcțiile prioritare de activitate ale Centrului;
12. negociază și stabilește acorduri de parteneriat cu diverse instituții;
13. asigură sustenabilitatea financiară a Centrului prin accesarea fondurilor private și din surse publice;
14. convoacă și prezidează ședințele cu angajații/specialiștii desemnați pentru examinarea problemelor privind activitatea Centrului;
15. aprobă procedurile operaționale standard interne privind acordarea asistenței și serviciilor specializate;
16. aprobă raportul de activitate al Centrului și prezintă rezultatele de activitate Inspectoratului General al Poliției;
17. prezintă șefului Inspectoratului General al Poliției note informative și propuneri cu referire la domeniile de activitate ale Centrului;
18. asigură evaluarea performanțelor profesionale individuale ale efectivului în raport cu cerințele posturilor;
19. asigură întocmirea tabelului de evidența a timpului de lucru a angajaților și specialiștilor desemnați;
20. realizează managementul resurselor umane antrenate în cadrul Centrului;
21. organizează și menține funcționarea sistemului de control intern managerial, precum și altor prerogative, care vin în concordanță cu actele normative vigoare;
22. semnează și/sau contrasemnează corespondența Centrului;
23. exercită și alte funcții în conformitate cu legislația.
24. Directorul Centrului se subordonează direct șefului Inspectoratului General al Poliției și răspunde de calitatea serviciilor prestate și bunurile materiale aflate în folosință.
25. În absența directorului Centrului, atribuțiile acestuia sunt exercitate de către un șef de Secție în conformitate cu prevederile art. 36 al Legii nr. 288/2016 privind funcționarul public cu statut special din cadrul Ministerului Afacerilor Interne.
26. Centrul include în structura sa:
27. Secția activitate comunitară;
28. Serviciul urmărire penală.
29. Șefii Secției și serviciului se subordonează nemijlocit directorului Centrului.
30. Conflictele de competență apărute între salariații Centrului și specialiștii desemnați se soluționează de către directorul Centrului.
31. Specialiștii desemnați sunt din cadrul Ministerului Sănătății, Procuraturii Generale, Ministerului Muncii și Protecției Sociale, sistemului judecătoresc (Consiliului Superior al Magistraturii), Consiliul Național pentru Asistența Juridică Garantată de Stat *(în continuare – CNAJGS)*, Centrul de Medicină Legală și alte autorități, instituții publice sau organizații neguvernamentale, care conform atribuțiilor funcționale sunt abilitați să participe la examinarea cazurilor de violență.
32. Personalul specialiștilor desemnați este format din:
33. procuror/ă;
34. medic/ă legist/ă;
35. medic/ă ginecolog/ă;
36. asistent/ă medical/ă;
37. psiholog/ă;
38. asistent/ă social/ă;
39. judecător/e (conform procedurii de repartizare aleatorie a dosarelor);
40. avocat/ă din cadrul CNAJGS.
41. Specialiștii desemnați vor exercita următoarele funcții, după cum urmează:
42. procuror/ă **–** activează în conformitate cu prevederile art. 52 și 53 din Codul de procedură penală nr. 122/2003;
43. medic/ă legist/ă –asigurăcolectarea în regim de urgență, a probelor necesare și examinarea persoanei pentru a putea răspunde la întrebările adresate de către experții criminaliști. În cazul victimelor violenței, examinarea fizică a victimei va avea ca scop stabilirea gravității vătămării integrității corporale sau sănătății persoanei;
44. medic/ă ginecolog/ă – efectueazăexaminarea ginecologică, inclusiv colectarea materialului necesar pentru diagnosticul maladiilor cu transmisie sexuală, eventual sarcină sau prescrie contracepția de urgență;
45. asistent/ă medical/ă:
46. acordă asistență medicală primară, inclusiv acordă primul ajutor medical în situații de urgență;
47. înregistrează victimele violenței care au fost supuse examinării medicale în cadrul Centrului în registrul de evidență;
48. evaluează starea generală a victimei violenței imediat ce s-a adresat la Centru;
49. întreține echipamentul și igienizează spațiul destinat examinării medicale;
50. efectuează evidența medicamentelor disponibile și necesare;
51. asigură, după caz, comunicarea cu instituțiile de sănătate publică și cu alte autorități abilitate;
52. asistă medicul pe parcursul examinării medico-legale.
53. psiholog/ă:
54. acordă asistență psihologică de criză;
55. realizează evaluarea psihologică a victimei;
56. planifică și organizează audierile în condiții speciale victimelor violenței;
57. verifică funcționalitatea echipamentului de audiere;
58. pregătește victima pentru audiere în condiții speciale;
59. intervievează victima în condiții speciale în calitate de intervievator calificat;
60. realizează alte sarcini în legătură cu natura funcției. 7) asistent/ă social/ă **-** întreprinde măsurile și activitățile necesare pentru satisfacerea necesităților sociale ale victimei violenței în scopul depășirii a unor situații de dificultate, precum și de prevenire a marginalizării și excluziunii sociale;
61. judecător/e **–**  examinează cazurile de violență în conformitate cu prevederile legislației procesuale contravenționale/penale sau civile.Examinarea se va desfășuraprin videoconferință.
62. avocat/ă **–** acordă asistență juridică victimelor violenței din momentul adresării către Centru în cauzele penale, contravenționale și civile.
63. Pentru gestionarea și monitorizarea fiecărui caz de violență, directorul Centrului va desemna managerul de caz, care va exercita următoarele sarcini:
64. realizează evaluarea multidimensională a necesităților victimei violenței;
65. elaborează, completează și revizuiește planul de asistență specializată a victimei violenței în cadrul Centrului;
66. informează victima violenței și reprezentantul legal (după caz) despre conținutul planului de asistență specializată și rezultatele implementării acestuia;
67. coordonează și solicită informații, în limitele competențelor, de la personalul Centrului;
68. monitorizează implementarea planului de asistență specializată și întocmește raportul cu privire la rezultatele implementării acestuia;
69. propune directorului Centrului revizuirea planului de asistență specializată în cazul în care, în procesul/rezultatul acordării asistenței specializate, se constată și/sau se solicită suplimentar audierea în condiții speciale, examinarea medico-legală sau evaluarea psihologică;
70. înregistrează cazul în sistemul de înregistrare a victimelor violenței;
71. însoțește victima violenței pe parcursul desfășurării proceselor contravenționale/penale sau civile la care aceasta trebuie să participe.
72. Raporturile de muncă ale personalului Centrului sunt reglementate, după caz, în Legea nr. 288/2016 privind funcționarul public cu statut special din cadrul Ministerului Afacerilor Interne, Legea nr. 320/2012 cu privire la activitatea Poliției și statutul polițistului, Legea nr. 158/2008 cu privire la funcția publică și statutul funcționarului public și Codului muncii nr. 154/2003.

**Secțiunea a 3-a**

**Condiții generale de prestare a serviciilor de către Centru**

1. Victimele violenței se pot adresa Centrului personal sau în baza fișei de referire/sesizării expediate de către autoritățile competente, organizațiile neguvernamentale.
2. La momentul intrării în Centru, victima violenței este informată despre necesitatea efectuării examinării medicale, după exprimarea acordului este examinată de către asistentul medical. În dependență de particularitatea cazului de violență, victima violenței este examinată de medicul ginecolog și medicul legist.
3. Datele examinării medicale sunt anexate la Fișa medicală a persoanei, cu includerea informației în Registrul de examinări medicale.
4. După efectuarea examinării medicale a victimei violenței, managerul de caz evaluează riscurile și necesitățile și elaborează, în comun cu victima violenței, planul de asistență specializată a victimei violenței, care va servi drept bază de implicare a specialiștilor în asistența acesteia.
5. La admitere în Centru, managerul de caz, desemnat în ordinea stabilită, perfectează dosarul personal al victimei violenței, care include următoarele:
6. cererea personală sau a reprezentantului legal al victimei violenței,
7. fișa de referire sau sesizarea expediată de către autoritățile competente, organizațiile neguvernamentale în lipsa cererii personale;
8. copia actului de identitate;
9. evaluarea în situație de criză a persoanei;
10. evaluarea riscurilor și necesităților, planul individualizat de asistență;
11. acordul privind prelucrarea datelor cu caracter personal;
12. avizul medical și fișele medicale;
13. copia poliței de asigurare obligatorie de asistență medicală, dacă persoana este asigurată;
14. scrisoare de expediere a materialelor spre examinare organului de urmărire penală sau agentului constatator conform competențelor.
15. În cadrul Centrului sunt prestate serviciile indicate la pct. 19 – 29 din anexa nr.1 la prezenta hotărâre.
16. Procedurile detaliate privind acordarea întregului proces de asistență specializată, de la momentul adresării victimei violenței până la momentul finalizării acordării serviciilor necesare, vor fi stabilite în procedurile operaționale standard interne aprobate de directorul Centrului.

**Secțiunea a 4-a**

**Drepturile și obligațiile victimei violenței în cadrul Centrului**

1. Victima violenței, beneficiară a Centrului, are următoarele drepturi:
2. să fie informată și să își exprime acordul privitor la realizarea evaluării riscurilor și necesităților și elaborarea planului de asistență specializată a victimei violenței;
3. să fie asistată și sprijinită de către personalul Centrului în realizarea obiectivelor planului de asistență specializată a victimei violenței;
4. să participe la procesul de luare a deciziilor referitoare la acordarea serviciilor;
5. să-i fie asigurată confidențialitatea datelor cu caracter personal;
6. să solicite modificarea, suspendarea sau încetarea prestării serviciilor de către Centru;
7. să fie informată despre drepturile și obligațiile sale în cadrul Centrului;
8. să depună plângeri, în condițiile legislației, referitor la atitudinea și tratamentul aplicat de personalul Centrului.
9. Victima violenței, beneficiară a Centrului, are următoarele obligații:
10. să furnizeze informații corecte și relevante cu privire la identitatea sa, situația familială, socială, economică și la starea sănătății, fiind responsabilă pentru veridicitatea furnizării unor astfel de informații;
11. să respecte drepturile celor din jur și să se conformeze regulilor interne stabilite în cadrul Centrului;
12. să manifeste o atitudine respectuoasă față de alți beneficiari și personal în cadrul Centrului;
13. să păstreze integritatea bunurilor centrului, altor beneficiari și a personalului Centrului.

**Capitolul III**

**COMPETENȚA AUTORITĂȚILOR PUBLICE DE RESORT**

1. Ministerul Muncii și Protecției Sociale exercită următoarele atribuții:
2. colaborarea cu Centrul în vederea implementării politicii statului în domeniul de referință pentru aplicarea și monitorizarea politicii sociale naționale;
3. participarea conform competenței funcționale la elaborarea și aprobarea actelor normative metodice;
4. asigurarea colaborării cu serviciul Telefonul de Încredere 08008 8008;
5. desemnarea specialiștilor *(asistentul social și psihologul)* în managementul de caz și asistența psihologică în situații de criză;
6. desemnarea psihologilor pentru oferirea asistenței psihologice în situații de criză și asistarea victimei violenței pe parcursul interviului în condiții speciale.
7. Ministerul Justiției exercită următoarele atribuții:
8. ajustarea procedurilor și politicilor intersectoriale de intervenție în cazuri de violență în familie și violență sexuală;
9. asigurarea participării judecătorilor la examinarea cazurilor de violență prin videoconferință în vederea emiterii ordonanței de protecție, în conformitate cu legislația procesuală penală și civilă.
10. Ministerul Sănătății exercită următoarele atribuții:
11. desemnarea cadrelor medicale și medicilor legiști pentru prestarea serviciilor în cadrul Centrului;
12. coordonarea activității în domeniu a structurilor descentralizate/ desconcentrate pentru asigurarea prestării serviciilor medicale;
13. identificarea oportunităților de prestare a serviciilor medicale gratuite victimelor violenței care nu au statut de persoană asigurată în sistemul asigurării obligatorii de asistență medicală;
14. asigurarea efectuării analizelor de laborator ale probelor biologice prelevate în cadrul Centrului.
15. Consiliul Superior al Magistraturii va asigura admiterea desfășurării ședințelor judecătorilor de caz în regim de videoconferință, pentru emiterea ordonanțelor de protecție în conformitate cu legislația procesuală penală și civilă.
16. Procuratura Generală va asigura desemnarea procurorilor abilitați cu competență în domeniu.
17. Consiliul Național pentru Asistența Juridică Garantată de Stat va asigura acordarea asistenței juridice gratuite în condițiile stabilite de Legea nr. 198/2007 cu privire la asistența juridică garantată de stat în procesul penal/contravențional și civil.
18. Centrul de Medicină Legală exercită următoarele atribuții:
19. desemnarea medicului legist pentru prelevarea probelor în cadrul examinării medicale a victimei violenței și întocmirea raportului de expertiză medico-legală;
20. colaborarea cu serviciile disponibile în cadrul Protocolului clinic standardizat „Managementul clinic al cazurilor de viol” aprobat prin Ordinul Ministerului Sănătății nr. 908/2021.
21. Administrația publică locală, în limitele competenței funcționale, va desemna specialiști pentru acordarea asistenței sociale specializate.